KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. december 15-i  ülésére)

TÁRGY: 
A SZEMÉLYES GONDOSKODÁST NYÚJTÓ SZOCIÁLIS  ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ RENDELET MÓDOSÍTÁSA

A szociális igazgatásról és szociális ellátásokról szóló 1993. évi III. törvény 115. §.(1) bekezdése, valamint a gyermekek védelméről és a gyámügyi igazgatásról szóló 1997. évi XXXI. törvény 147.§.(1) bekezdése értelmében a személyes gondoskodást nyújtó ellátások intézményi térítési díját az intézményt fenntartó szerv évente kétszer állapíthatja meg. 

A Humán Szolgáltató Központ és a Diák-Konyha Kft. között 2007. augusztus 29.napján létrejött vállalkozási szerződés alapján 2007. szeptember 1. napjától kezdően a Diák-Konyha Kft.(6200 Kiskőrös, Petrovics u. 10.) biztosítja a bölcsődések és a Humán Szolgáltató Központ gondozottjai számára az étkezést. A vállalkozási szerződés III. rész 2.) pontja szerint a szerződésben rögzített adagárak 2008. december 31-ig hatályosak. 2009. január 1-jével az adagárak a KSH által közzétett, éves átlagos infláció mértékével automatikusan emelkednek. A kft. ügyvezetője jelezte, hogy az étkezési nyersanyagnormák elvesztették reálértéküket és ahhoz, hogy az eddigi kiváló minőséget – ami elsősorban az 1. osztályú termékek felhasználásának, friss zöldségeknek, gyümölcsöknek, a konyhai dolgozók tapasztalatának köszönhető - valamint a gyermekek és diákok sajátosságainak megfelelő, szigorúan ellenőrzött étkezést biztosítani tudják elengedhetetlen feltétel a normák reálértékének megtartása. Emellett a konyha költségei is nagymértékben növekedtek az energiahordozók folyamatos drágulása, elsősorban a villany-és gázáremelkedések következtében.
A KSH kiadványa szerint az élelmiszerek fogyasztói árindexe 2010. szeptember végéig 3,9 %-kal,  a háztartási energia fogyasztói árindexe 5,5 %-kal, az üzemanyagok fogyasztói árindexe 6,3 %-kal nőtt. Az átlagos fogyasztói árindex 3,8 %, ezért a Diák Konyha Kft. 3,8 %.-os nyersanyagnorma módosítást javasol 2011. január 1 napjától. 

Jelenleg az intézményi térítési díjak az alábbiak:
	Személyes gondoskodást nyújtó ellátások
	Intézményi térítési díj

	1.
	Bölcsődei gyermekétkeztetés
	306 Ft/nap

	2.
	Óvodai gyermekétkeztetés
	280 Ft/nap

	3.
	Általános iskolai tanulók étkeztetése

(tízórai, ebéd, uzsonna)
	339 Ft/nap

	
	Általános iskolai ebéd (menza)
	219 Ft/nap

	4.
	Diákotthonban elhelyezett tanulók étkeztetése (reggeli, ebéd, vacsora)
	547 Ft/nap

	5.
	Középiskolai ebéd (menza)
	246 Ft/nap

	6.
	Étkeztetés (szociálisan rászorultak részére)

- szállítással

- szállítás nélkül
	560 Ft/nap

500 Ft/nap

	7.
	Nappali ellátás (Idősek Klubja)
	

	
	- külön szolgáltatásként nyújtott ellátások:
    - reggeli

    - szállítás
	180- Ft/nap

           100,- Ft/nap


A Diák-Konyha Kft. emeléssel kapcsolatos javaslatát az előterjesztés melléklete tartalmazza.

A gyermekétkeztetés intézményi térítési díjának alapja az 1997. évi XXXI. törvény 148.§.(3) bekezdése szerint az élelmezés nyersanyagköltségének egy ellátottra jutó napi összege.

A személyes gondoskodást nyújtó ellátások intézményi térítési díja a fenti jogszabályok és a Diák-Konyha Kft. javaslatát figyelembe véve az alábbiak szerint változna:

	Személyes gondoskodást nyújtó ellátások
	Intézményi térítési díj

Jelenlegi                 Tervezett*

	1.
	Bölcsődei gyermekétkeztetés
	306,-Ft/nap
	      318,- Ft/nap

	2.
	Óvodai gyermekétkeztetés
	280,-Ft/nap
	290,- Ft/nap

	3.
	Általános iskolai tanulók étkeztetése

(tízórai, ebéd, uzsonna)
	   339,-Ft/nap


	351,- Ft/nap

	
	Általános iskolai ebéd (menza)
	219,-Ft/nap
	227,-Ft/nap

	4.
	Diákotthonban elhelyezett tanulók étkeztetése (reggeli, ebéd, vacsora)
	547,-Ft/nap
	 567,- Ft/nap

	5.
	Középiskolai ebéd (menza)
	246,-Ft/nap
	255,-Ft/nap

	6.
	Étkeztetés (szociálisan rászorultak részére)

- szállítással

- szállítás nélkül
	560,- Ft/nap

500,- Ft/nap
	560,-Ft/nap

500,-Ft/nap

	7.
	Nappali ellátás (Idősek Klubja)
	
	

	
	- külön szolgáltatásként nyújtott ellátások:
· reggeli

· szállítás
	180,- Ft/nap

100,- Ft/nap
	192,- Ft/nap
100,-Ft/nap 


* Diák-Konyha Kft. részéről javasoltak alapján tervezett
A fentiek alapján javaslom, hogy a Képviselő-testület a személyes gondoskodást nyújtó szociális és gyermekjóléti ellátások térítési díjáról szóló rendeletet a rendelet-tervezetben foglaltak szerint fogadja el.

Kiskőrös, 2010. november 25. 

Domonyi László sk.

polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……./2010.(    ) önkormányzati rendelete

a személyes gondoskodást nyújtó szociális és gyermekjóléti ellátások térítési díjáról szóló

24/2006.(XII.28.) önk. rendelet módosításáról 

(Tervezet)

Kiskőrös Város Képviselő-testülete az 1993. évi III. tv. 92. §.(1) bekezdésében, valamint az 1997. évi XXXI. tv. 29. § (1) bekezdésében foglalt felhatalmazás alapján a személyes gondoskodást nyújtó ellátások térítési díjáról az alábbi rendeletet alkotja:

1. §.

(1) 
A személyes gondoskodást nyújtó szociális és gyermekjóléti ellátások térítési díjáról szóló 24/2006.(XII.28.) önk. rendelet (a továbbiakban: Tr.) mellékletének 1-5. pontjai helyébe a következő rendelkezések lépnek: 

„1. 
Bölcsődei gyermekétkeztetés: 318,-Ft/nap
2. 
Óvodai gyermekétkeztetés: 290,- Ft/nap

3. 
Általános iskolai tanulók étkeztetése (tízórai, ebéd, uzsonna): 351,- Ft/nap

    
Általános iskolai ebéd (menza): 227,-Ft/nap

4. 
Diákotthonban elhelyezett tanulók étkeztetése (reggeli, ebéd, vacsora): 567,-Ft/nap

5. 
Középiskolai ebéd (menza): 255,-Ft/nap”
(2) 
A Tr. mellékletének 9./b) pont első francia bekezdése helyébe a következő rendelkezés lép:

„b) 
külön szolgáltatásként nyújtott ellátások: 

-
reggeli: 192,- Ft/nap”
2. §.

Ez a rendelet 2011. január 1. napján lép hatályba, és a hatályba lépését követő napon hatályát veszti.
3

